turjo4nis/wikipedia-bn-dump-20250701 huggingface dataset:
তারা-পরিচিতি

তারা-পরিচিতি' বাংলাদেশী জ্যোতির্বিজ্ঞানী এবং প্রকৌশল শিক্ষক মোহাম্মদ আবদুল জব্বার রচিত একটি জ্যোতির্বিজ্ঞান গ্রন্থ। এই বইয়ে আধুনিক ৮৮টি তারামণ্ডলের সবগুলোর বর্ণনা, পৃথিবীর আকাশে তাদের অবস্থান এবং তাদের অন্তর্ভুক্ত তারার তালিকা উল্লেখিত আছে। বইটি প্রথম ১৯৬৭ সালে প্রকাশিত হয়েছিল। ২০০৫ সালে গ্যাগারিন বিজ্ঞান মেলা উপলক্ষে বাংলাদেশ অ্যাস্ট্রোনমিক্যাল এসোসিয়েশন বইটি পুনরায় প্রকাশ করে। বইটি পুনরায় ২০১২ সালে একুশে বই মেলা উপলক্ষে নতুন সংস্করণ বের হয়।

বিষয়সূচী 
 রাশি নক্ষত্র তারা
 তারার শ্রেণিবিভাগ
 তারার অবস্থানের গাণিতিক নির্দেশ ও কয়েকটি সংজ্ঞা
 তারা মণ্ডলসমূহ
 তারা চেনা
 মাসিক তারাচিত্র - ১২ মাসের তারাচিত্র উল্লেখিত রয়েছে। তারা চিত্রের সাথে সেখানকার তারামণ্ডলগুলোর বিবরণ রয়েছে। এই বিবরণগুলোই বইয়ের মূল অংশ গঠন করেছে।

জ্যোতির্বিজ্ঞানের বই
১৯৬৭-এর বই
মোহাম্মদ আবদুল জব্বার রচিত বই
প্রেসিডেন্সী কলেজ, চেন্নাই

প্রেসিডেন্সি কলেজ, চেন্নাই ভারতের একটি স্নাতক শিক্ষাপ্রতিষ্ঠান। একে মাদ্রাজ বিশ্ববিদ্যালয়ের পূর্বসুরি হিসেবে বিবেচনা করা হয়। কলেজটি প্রতিষ্ঠা করেছিলেন থিরু আইর বার্টন পাওয়েল, ১৮৪০ সালে। ১৮৫৭ সালে মাদ্রাজ বিশ্ববিদ্যালয় প্রতিষ্ঠিত হওয়ার পর কলেজটিকে এর অধিভুক্ত করে নেয়া হয়। ১৮৭০ সালে কলেজটি সরিয়ে কামরাজ সালাইয়ে নিয়ে আসা হয়। বর্তমানে এটি এ স্থানেই অবস্থিত। এটি ভারতের মেরিনা সমুদ্র সৈকতের ঠিক উল্টো পাশে অবস্থিত। মেরিনা সৈকতকে পৃথিবীর দ্বিতীয় দীর্ঘতম সমুদ্র সৈকত হিসেবে আখ্যায়িত করা হয়।

বিখ্যাত প্রাক্তন ছাত্র 
 স্যার চন্দ্রশেখর ভেঙ্কট রমন - নোবেল বিজয়ী পদার্থবিজ্ঞানী
 সুব্রহ্মণ্যন চন্দ্রশেখর - নোবেল বিজয়ী জ্যোতিঃপদার্থবিজ্ঞানী
 শ্রীনিবাস বর্ধন - অ্যাবেল পুরস্কার বিজয়ী

বহিঃসংযোগ 
 কলেজের দাপ্তরিক ওয়েবসাইট
 কলেজর জৈব তথ্যবিজ্ঞান বিভাগ বিষয়ক তথ্য

তামিল নাড়ুর শিক্ষাপ্রতিষ্ঠান
১৮৪০-এ প্রতিষ্ঠিত
চেন্নাইয়ের কলা ও বিজ্ঞান কলেজ
১৮৪০-এ প্রতিষ্ঠিত শিক্ষাপ্রতিষ্ঠান
জুলিয়ান শুইঙার

জুলিয়ান সেইমুর শুইঙার (ফেব্রুয়ারি ১২, ১৯১৮ - জুলাই ১৬, ১৯৯৪) মার্কিন তাত্ত্বিক পদার্থবিজ্ঞানী। তিনি রিনর্মালাইজেশন বিষয়ত সূত্র প্রতিপাদন করেন এবং ইলেকট্রন-পজিট্রন যুগলের একটি ঘটনা আবিষ্কার করেন যা শুইঙার প্রভাব নামে পরিচিত। কোয়ান্টাম তড়িৎগতিবিজ্ঞান বিষয়ে গবেষণার জন্য তিনি ১৯৬৫ সালে সিন-ইতিরো তোমোনাগা এবং রিচার্ড ফিলিপ্‌স ফাইনম্যানের সাথে যৌথভাবে পদার্থবিজ্ঞানে নোবেল পুরস্কার লাভ করেন।

আরও দেখুন 
 শুইঙার মডেল
 শুইঙার-ডাইসন সমীকরণ
 শুইঙারের পরিবর্তনশীল নীতি
 রারিটা-শুইঙার ক্রিয়া
 লিপমান-শুইঙার সমীকরণ
 শুইঙার প্যারামেট্রিজেশন

প্রাসঙ্গিক অধ্যয়ন 
 Mehra, Jagdish and Milton, Kimball A. Climbing the Mountain: the scientific biography of Julian Schwinger, Oxford University Press, 2000.
 ; revised version published as "Julian Schwinger: From Nuclear Physics and Quantum Electrodynamics to Source Theory and Beyond," Physics in Perspective, 9, 70-114 (2007)
 Schweber, Sylvan S., QED and the men who made it : Dyson, Feynman, Schwinger, and Tomonaga. Princeton Univ. Press, 1994.
 Ng, Y. Jack, Ed., Julian Schwinger; the Physicist, the Teacher, and the Man ,World Scientific, Singapore , 1996 ISBN
9810225318

বহিঃসংযোগ 
 Julian Schwinger
 Nobel Museum Biography 
 fundamental work in quantum electrodynamics, with deep-ploughing consequences for the physics of elementary particles

তাত্ত্বিক পদার্থবিজ্ঞানী
মার্কিন পদার্থবিজ্ঞানী
নোবেল বিজয়ী পদার্থবিজ্ঞানী
মার্কিন নোবেল বিজয়ী
হার্ভার্ড বিশ্ববিদ্যালয়ের প্রাক্তন শিক্ষার্থী
১৯১৮-এ জন্ম
১৯৯৪-এ মৃত্যু
ম্যাসাচুসেট্‌স ইনস্টিটিউট অব টেকনোলজির শিক্ষক
ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
কলাম্বিয়া বিশ্ববিদ্যালয়ের প্রাক্তন শিক্ষার্থী
পারডু বিশ্ববিদ্যালয়ের শিক্ষক
ন্যাশনাল মেডেল অফ সাইন্স বিজয়ী
আলবার্ট আইনস্টাইন পুরস্কার বিজয়ী
২০শ শতাব্দীর মার্কিন পদার্থবিজ্ঞানী
পোলীয় ইহুদি বংশোদ্ভূত মার্কিন ব্যক্তি
কলাম্বিয়া কলেজ (নিউ ইয়র্ক) এর প্রাক্তন শিক্ষার্থী
আমেরিকান ফিজিক্যাল সোসাইটির বিশিষ্ট সভ্য
হার্ভার্ড বিশ্ববিদ্যালয়ের শিক্ষক
ইহুদি মার্কিন বিজ্ঞানী
কণা পদার্থবিজ্ঞানী
কোয়ান্টাম পদার্থবিজ্ঞানী
নিউ ইয়র্ক (অঙ্গরাজ্য)-এর বিজ্ঞানী
কোয়ান্টাম তড়িৎ-গতিবিজ্ঞান

কোয়ান্টাম তড়িৎ-গতিবিজ্ঞান (Quantum electrodynamics - QED) তড়িৎ-গতিবিজ্ঞানের একটি আপেক্ষিকতাভিত্তিক কোয়ান্টাম ক্ষেত্র তত্ত্ব। ১৯২০-এর দশক থেকে শুরু করে বেশ ক'জন পদার্থবিজ্ঞানী এই তত্ত্বটি দাঁড় করিয়েছেন। তড়িতাহিত যেকোন কণার মিথস্ক্রিয়া সংশ্লিষ্ট ঘটনাকে ফোটন বিনিময়ের মাধ্যমে ব্যাখ্যা করার প্রক্রিয়াই কোয়ান্টাম তড়িৎ-গতিবিজ্ঞান বা কোয়ান্টাম ইলেকট্রোডাইনামিক্স (কিউইডি) নামে পরিচিত। এই বিভাগটি "পদার্থবিজ্ঞানের রত্ন" বা দ্য জুয়েল অফ ফিজিক্স নামে সুপরিচিত। কারণ এটি বেশ কিছু বিষয়ে সঠিক ভবিষ্যদ্বাণী করতে সক্ষম হয়েছে; যার মধ্যে রয়েছে ইলেকট্রনের ব্যতিক্রমী চৌম্বক ভ্রামক এবং হাইড্রোজেনের শক্তিস্তরে ল্যাম্ব অপসরণ।

প্রাসঙ্গিক অধ্যয়ন

পুস্তক

জার্নাল 
 J.M. Dudley and A.M. Kwan, "Richard Feynman's popular lectures on quantum electrodynamics: The 1979 Robb Lectures at Auckland University," American Journal of Physics Vol. 64 (June 1996) 694-698.

তথ্যসূত্র

বহিঃসংযোগ 
 Feynman's Nobel Prize lecture describing the evolution of QED and his role in it
 Feynman's New Zealand lectures on QED for non-physicists

কোয়ান্টাম ইলেকট্রনিক্স
তড়িৎ-গতিবিজ্ঞান
কোয়ান্টাম ক্ষেত্র তত্ত্ব
পদার্থবিজ্ঞানের মৌলিক ধারণা
আলফ্রেড কাস্টলার

আলফ্রেড কাস্টলার (মে ৩, ১৯০২ - জানুয়ারি ৭, ১৯৮৪ ) ফরাসি পদার্থবিজ্ঞানী। পরমাণুর হার্জীয় রেজোন্যান্স সংশ্লিষ্ট গবেষণার জন্য উপযুক্ত আলোকীয় পদ্ধতি আবিষ্কার এবং উন্নয়ন করার কারণে তিনি ১৯৬৬ সালে পদার্থবিজ্ঞানে নোবেল পুরস্কার লাভ করেন।

জীবনী 
কাস্টলারের জন্ম ফ্রান্সের গ্যেবভিলারে। তিনি প্রথমে পড়াশোনা করেছেন আল্‌জাসের কলমারে অবস্থিত বারতোলদির লিসেতে। এরপর ১৯২১ সালে প্যারিসের একোল নরমাল সুপেরিওরে যোগ দেন। পড়াশোনা শেষে ১৯২৬ সালে ম্যুলুজের লিসেতে পদার্থবিজ্ঞান পড়ানো শুরু করেন। এরপর শিক্ষকতা করেন বর্দো বিশ্ববিদ্যালয়ে যেখানে ১৯৪১ সাল পর্যন্ত অধ্যাপনায় নিযুক্ত ছিলেন। জর্জ ব্রুয়া তাকে নিজ শিক্ষা প্রতিষ্ঠান তথা একোল নরমালে ফিরে আসার জন্য বলেন। অবশেষে ১৯৫২ সালে একোল নরমাল সুপেরিয়র-এ ফিরে আসেন।

তথ্যসূত্র

বহিঃসংযোগ 
 Alfred Kastler biography at Timeline of Nobel Winners

১৯০২-এ জন্ম
১৯৮৪-এ মৃত্যু
একোল নরমাল সুপেরিওরের প্রাক্তন শিক্ষার্থী
ফরাসি পদার্থবিজ্ঞানী
নোবেল বিজয়ী পদার্থবিজ্ঞানী
ফরাসি নোবেল বিজয়ী
জার্মান ভাষার কবি
জার্মান বংশোদ্ভূত ফরাসি ব্যক্তি
২০শ শতাব্দীর কবি
ফরাসি বিজ্ঞান একাডেমির সদস্য
রয়্যাল নেদারল্যান্ডস কলা ও বিজ্ঞান একাডেমির সদস্য
মার্কিন ফিলোসফিক্যাল সোসাইটির সদস্য
ফ্রান্সের শিক্ষাব্যবস্থা

ফ্রান্সের শিক্ষাব্যবস্থা অত্যন্ত কেন্দ্রনির্ভর এবং সুসংগঠিত। এটি বেশ কিছু বিভাগে বিভক্ত। ব্যবস্থাটিকে তিনটি স্তর বা ধাপে বিভক্ত করা হয়েছে। এগুলি হল:

● প্রাথমিক শিক্ষা (Enseignement primaire, অঁসেঞমঁ প্রিম্যাখ্)

● মাধ্যমিক বা দ্বিতীয় স্তরের শিক্ষা  (Enseignement secondaire, অঁসেঞমঁ সগোঁদ্যাখ্‌)

● উচ্চশিক্ষা (Enseignement supérieur, অঁসেঞমঁ সুপেখিয়্যখ্‌)।

স্নাতক পর্যায় শেষ করার পরে যে সনদটি প্রদান করা হয়, তার নাম লিসঁস (Licence)।

মাধ্যমিক পর্যায়
ফ্রান্সের মাধ্যমিক পর্যায়ের শিক্ষাব্যবস্থায় দুইটি পর্যায় রয়েছে:
 কোলেজ (Collège): ১১ থেকে ১৫ বছর বয়সের মধ্যে ফ্রান্সের শিক্ষার্থীরা এই শিক্ষাটি গ্রহণ করে থাকে। এটি মাধ্যমিক শিক্ষার প্রথম ৪ বছর।
 লিসে (Lycée): ১৫ থেকে ১৮ বছর বয়সের মধ্যে এ শিক্ষা সম্পন্ন হয়। মাধ্যমিক শিক্ষার এই শেষ তিন বছরে শিক্ষার্থীরা বাকালোরেয়া (Baccalauréat) নামক সরকার আয়োজিত স্তর-সমাপনী পরীক্ষা তথা উচ্চ শিক্ষার জন্য প্রস্তুত হয়।

তথ্যসূত্র

ফ্রান্স
দেশ অনুযায়ী শিক্ষাব্যবস্থা
ইউরোপের শিক্ষাব্যবস্থা
কুট্টুস

কুট্টুস (; ) হল দুঃসাহসী টিন‌টিন কমিক সিরিজের নায়ক টিনটিনের পোষা কুকুর। টিনটিন সিরিজের সব অভিযানেই সার্বক্ষনিক সঙ্গি হিসেবে টিনটিনের সাথে কুট্টুসকে দেখা যায়। অনেক গল্পেই টিনটিন ও কুট্টুস এই দুইয়ের মধ্যে একজন অপরজনের জীবন রক্ষা করে। সারা দেহ ধবধবে সাদা লোমে ঢাকা কুট্টুস ফক্স টেরিয়ার জাতের কুকুর। কমিকে কুট্টূসকে প্রায়ই অনেক কিছু চিন্তা করতে দেখা যায়, অধিকাংশই রসিকতা পূর্ণ মন্তব্য, যা বেলুন-আঊট বা ক্লাঊডের মাধ্যমে দেখান হয়। কুট্টুস বাস্তুবিক পক্ষে কোন কথা না বল্লেও, টিনটিনের সাথে মনের ভাব প্রকাশে কখনোই খুব একটা সমস্যা হয় না। আকারে ছোটোখাটো হলেও কুট্টুস খুব সাহসী, প্রায়ই গল্পের খল চরিত্র গুলোকে পায়ে কামড়ে দিয়ে সঙ্কটময় পরিস্থিতিতে টিনটিন কে সাহায্য করে। তবে কুট্টুস মাকড়শা ভয় পায়।

তথ্যসূত্র

বহিঃসংযোগ 

 Tintin.com – List of characters on official website
 Tintinologist.org – List of characters on oldest and largest English-language Tintin fan site

 
টিন‌টিন
টিনটিন
কমিক চরিত্র
প্রিজম (আলোকবিজ্ঞান)

আলোকবিজ্ঞানে প্রিজম হলো একটি প্রিজম আকৃতির স্বচ্ছ বস্তু যার মধ্য দিয়ে সাদা আলোকরশ্মি যাবার সময় সাতটি রং এ বিভক্ত হয়ে যায়। ব্যবহার অনুযায়ী এর তলের সংখ্যা ভিন্ন ভিন্ন হয়। প্রিজম সাধারণত কাচের তৈরি হয় ও ত্রিকোণাকৃতির প্রস্থছেদের তবে এটি অন্য যেকোন স্বচ্ছ পদার্থ দিয়েও তৈরি করা যায়।

প্রিজম যেভাবে কাজ করে 

এক মাধ্যম থেকে অন্য মাধ্যমে যাবার সময় আলোর গতিপথ পরিবর্তিত হয়। গতিপথ পরিবর্তনের ফলে মাধ্যমদ্বয়ের বিভেদ তলে আলো একটি নির্দিষ্ট কোনে বেঁকে প্রতিসরিত (Huyghens principle), অথবা প্রতিফলিত হয়।

স্যার আইজাক নিউটনের সময় অনেকে বিশ্বাস করত যে প্রিজম নতুন রঙের আলো সৃষ্টি করে। আইজাক নিউটন দুটি প্রিজম নিয়ে দেখেন যে একটির উপর আলো পড়লে সেটি থেকে বর্ণালি সৃষ্টি হয় এবং দ্বিতীয় প্রিজমের মধ্য দিয়ে যাবার সময় তা আবার একটি রঙের আলোতে পরিণত হয়। এবং এই সিদ্ধান্তে পৌছান যে এই বর্ণালি গুলো প্রিজম তৈরি করেনি বরং এগুলো আগে থেকেই সাদা আলোর মাঝে অবস্থান করছিলো। প্রিজম আলো তৈরি করেনা, আলোর মধ্যে থাকা বর্ণালিগুলোকে শুধুমাত্র পৃথক করে। তিনি একটি লেন্স এবং আরেকটি প্রিজম ব্যবহার করে পূণরায় ঐ বর্ণালিগুলোকে সাদা রঙের আলোতে পরিনত করেন। স্যার আইজাক নিউটনের এই পরীক্ষাটি বিজ্ঞানের ইতিহাসে একটি স্মরণীয় দৃষ্টান্ত হিসাবে চিহ্নিত হয়ে রয়েছে।

অনেক সময় প্রিজম আলোর বিচ্ছুরন না ঘটিয়ে প্রতিফলন ঘটিয়ে থাকে। আলো প্রিজমের উপর একটি নির্দিষ্ট কোনে আপতিত হলে আলো বিচ্ছুরিত হয় না, বরং পূর্ণ অভ্যন্তরীণ প্রতিফলন ঘটে এবং আপতিত রশ্মির সবটুকুই প্রতিফলিত হয়। প্রিজমের এ ধর্মের কারণে এটিকে কোন কোন সময় আয়নার বিকল্প হিসাবে ব্যবহার করা হয়।

প্রিজমের প্রকারভেদ

বিচ্ছুরণ প্রিজম 

ত্রিভুজীয় প্রিজম
অ্যাবে প্রিজম
পেলিন-ব্রকা প্রিজম
আমিচি প্রিজম
কম্পাউন্ড প্রিজম
গ্রিজম, অপবর্তনের পৃষ্ঠতলের সাথে বিকিরণশীল প্রিজম

প্রতিফলন প্রিজম 
 পঞ্চভুজ প্রিজম
 পোর্‌রো প্রিজম
 পোর্‌রো-আব্বে প্রিজম

পোলারাইজিং প্রিজম 
 নিকোল প্রিজম
 ওয়েলেস্টন প্রিজম
 রোকন প্রিজম
 গ্ল্যান-ফুকো প্রিজম
 গ্ল্যান-টেইলর প্রিজম
 গ্ল্যান-থমসন প্রিজম

আরও দেখুন 
 প্রিজম (জ্যামিতি)

তথ্যসূত্র

আরো পড়ুন

বহিঃসংযোগ 

 প্রিজমের মধ্য দিয়ে আলোকরশ্মি প্রতিসরনের জাভা অ্যাপ্লেট
 Grisms (Grating Prisms) 
 Fundamental Optics – CVI Melles Griot
 দুইটি প্রিজম এর স্পেকট্রস্কোপ এর জ্যামিতিক ব্যাখ্যা

অপটিক্যাল ডিভাইস
 
আলোকবিজ্ঞান
পদার্থবিজ্ঞান
আলোকীয় উপাদান
ব্রুস পদক

ব্রুস পদক অ্যাস্ট্রোনমিক্যাল সোসাইটি অফ দ্য প্যাসিফিক কর্তৃক প্রদত্ত একটি পুরস্কার। জ্যোতির্বিজ্ঞান বিষয়ে আজীবন বিশেষ গবেষণার স্বীকৃতিস্বরূপ প্রতি বছর কোন একজন জ্যোতির্বিজ্ঞানীকে এই পুরস্কার প্রদান করা হয়। এই পুরস্কারের নামকরণ করা হয়েছে জ্যোতির্বিজ্ঞানের বিশেষ পৃষ্ঠপোষক, মার্কিন নাগরিক ক্যাথেরিন উল্‌ফ ব্রুসের নামে।

পদক বিজয়ীদের তালিকা

বহিঃসংযোগ 
 ব্রুস পদক বিজয়ীদের তালিকা এবং সংক্ষিপ্ত জীবনী ও কর্ম

জ্যোতির্বিজ্ঞানের পুরস্কার
ব্রুস পদক বিজয়ী
হের্ডসব্রং-রাসেল চিত্র

হার্থস্প্রাং-রাসেল রেখাচিত্র (Hertzsprung-Russell diagram, H-R diagram, HRD) এমন একটি লেখচিত্র যার মাধ্যমে তারার পরম মান, দীপন ক্ষমতা, প্রকারভেদ এবং কার্যকর তাপমাত্রা প্রদর্শন করা হয়। এর অপর নাম বর্ণ-মান চিত্র (Colour-Magnitude diagram, CMD)। এই চিত্রটি প্রথম তৈরি করেছিলেন ডেনীয় জ্যোতির্বিজ্ঞানী এইনার হের্টস্‌স্প্রুং এবং মার্কিন জ্যোতির্বিজ্ঞানী হেনরি নরিস রাসেল, ১৯১০ সালে। তারার বিবর্তন তথা তারাদের জীবনচক্র বুঝতে এই চিত্র ব্যাপক সাহায্য করেছে।

চিত্র

তথ্যসূত্র

বহিঃসংযোগ 
 JavaHRD an interactive Hertzsprung-Russell diagram as a Java applet

হের্টস্‌স্প্রুং-রাসেল শ্রেণিবিভাগ
তারার বিবর্তন
লেখচিত্র
হার্থস্প্রাং-রাসেল রেখাচিত্র
অয়নর হের্ডসব্রং

এইনার হের্টস্‌স্প্রুং (ডেনীয়:Ejnar Hertzsprung) (অক্টোবর ৮, ১৮৭৩ - অক্টোবর ২১, ১৯৬৭) ছিলেন বিখ্যাত ডেনীয় রসায়নবিদ এবং জ্যোতির্বিজ্ঞানী। তার জন্ম ডেনমার্কের রাজধানী কোপেনহেগেনে এবং মৃত্যু একই দেশের রোসকিলডে নামক স্থানে। তিনি দুটি গ্রহাণু আবিষ্কার করেছেন। হের্ডসব্রং গ্রহানুর নাম হের্ডসব্রংয়ের সম্মানে তার নামে করা হয়েছে।

আবিষ্কার ও গবেষণাকর্ম 
১৯১১ থেকে ১৯১৩ সালের মধ্যবর্তী সময়ে তিনি মার্কিন জ্যোতির্বিজ্ঞানী হেনরি নরিস রাসেলের সাথে যৌথভাবে হের্টস্‌স্প্রুং-রাসেল চিত্র উদ্ভাবন করেন এবং এর উন্নয়ন ঘটান।

১৯১৩ সালে পরিসাংখ্যিক লম্বনের মাধ্যমে তিনি অনেকগুলো ছায়াপথীয় শেফালী তারার দূরত্ব নির্ণয় করেন। এর মাধ্যমে তিনি হেনরিয়েটা লিভিট কর্তৃক আবিষ্কৃত শেফালী পর্যায় এবং দীপন ক্ষমতার মধ্যে সম্পর্কের বিষয়টি প্রমাণ করতে সমর্থ হন। এটি নির্ণ করতে গিয়ে তিনি একটি ভুল করেছিলেন যা তার লেখার ভুলও হতে পারে। ভুলটি হল, তিনি তারাগুলোকে প্রকৃতের তুলনায় ১০ গুণ নিকটবর্তী দেখিয়েছেন। এই সম্পর্কগুলোর মাধ্যমে তিনি ক্ষুদ্র ম্যাজেলানীয় মেঘের আনুমানিক দূরত্ব বের করেছিলেন।

১৯১৯ থেকে ১৯৪৬ সাল পর্যন্ত হের্টস্‌স্প্রুং নেদারল্যান্ডের লিডেন মানমন্দিরে কাজ করেন। ১৯৩৭ থেকে তিনি এই মানমন্দিরের পরিচালক ছিলেন। তিনি দুটি গ্রহাণু আবিষ্কার করেন:

পুরস্কার ও সম্মাননা

পুরস্কারসমূহ 
 রয়েল অ্যাস্ট্রোনমিক্যাল সোসাইটির স্বর্ণ পদক - ১৯২৯
 ব্রুস পদক - ১৯৩৭

তার নামে নামাঙ্কিত 
 হের্টস্‌স্প্রুং জ্বালামুখ - চাঁদের একটি আগ্নেয় জ্বালামুখ।
 ১৬৯৩ হের্টস্‌স্প্রুং নামক গ্রহাণু।

তথ্যসূত্র

বহিঃসংযোগ 
 Bruce Medal page 
 Awarding of Bruce Medal: PASP 49 (1937) 65
 Awarding of RAS gold medal: MNRAS 89 (1929) 404

মুদ্রিত শোকসংবাদ 
 AN 290 (1968) 287 (one line, in German)
 AN 291 (1969) 85 (in German)
 JRASC 62 (1968) 137
 Obs 87 (1967) 298 (one line)
 PASP 79 (1967) 638 (one line)
 PASP 80 (1968) 51
 QJRAS 9 (1968) 337

১৮৭৩-এ জন্ম
১৯৬৭-এ মৃত্যু
ডেনীয় রসায়নবিদ
গ্রহাণু আবিষ্কারক
ব্রুস পদক বিজয়ী
২০শ শতাব্দীর ডেনীয় জ্যোতির্বিজ্ঞানী
১৯শ শতাব্দীর ডেনীয় জ্যোতির্বিজ্ঞানী
২০শ শতাব্দীর ডেনীয় রসায়নবিদ
১৯শ শতাব্দীর ডেনীয় রসায়নবিদ
মার্কিন ফিলোসফিক্যাল সোসাইটির সদস্য
হেনরি নরিস রাসেল

হেনরি নরিস রাসেল (অক্টোবর ২৫, ১৮৭৭ - ফেব্রুয়ারি ১৮, ১৯৫৭) একজন মার্কিন জ্যোতির্বিজ্ঞানী। তিনি এইনার হের্টস্‌স্প্রুং-এর সাথে যৌথভাবে ১৯১০ সালে হের্টস্‌স্প্রুং-রাসেল চিত্র উদ্ভাবন করেন এবং এর উন্নয়ন ঘটান।

জীবন ও কর্ম 
রাসেল ১৯২৩ সালে ফ্রেডেরিক সন্ডার্‌সের সাথে যৌথভাবে আরএস যুগলায়ন পদ্ধতির উন্নয়ন ঘটান যা বর্তমানে এলএস যুগলায়ন নামে পরিচিত।

১৯২৭ সালে তিনি রেইমন্ড স্মিথ ডুগান এবং জন কুইন্সি স্টুয়ার্টের সাথে মিলে একটি প্রভাবশালী জ্যোতির্বিজ্ঞান গ্রন্থ রচনা করেন যা পাঠ্যবই হিসেবে প্রকাশিত হয়। বইটির নাম Astronomy: A Revision of Young’s Manual of Astronomy (গিন অ্যান্ড কোঃ, বোস্টন, ১৯২৬-১৯২৭, ১৯৩৮, ১৯৪৫)। প্রায় দুই দশক জুড়ে এটি আদর্শ জোতির্বিজ্ঞান পাঠ্যবই হিসেবে পঠিত হয়। বইটি দুই খণ্ডে লিখিত। প্রথম খণ্ডে ছিল "সৌর জগৎ" এবং দ্বিতীয় খণ্ডে ছিল "জ্যোতিঃপদার্থবিজ্ঞান ও নাক্ষত্রিক জ্যোতির্বিজ্ঞান"। এই বই প্রথম একটি ধারণা জনপ্রিয় করে তুলেছিল- তারার ভর এবং রাসায়নিক গঠন বিশ্লেষণ করে তার ধর্ম (ব্যাসার্ধ্য, পৃষ্ঠ তাপমাত্রা, দীপন ক্ষমতা ইত্যাদি) নির্ণয় করা সম্ভব। এই তত্ত্বটি ভোগ্‌ট-রাসেল উপপাদ্য নামে সুপরিচিত। বয়সের সাথে তারার রাসায়নিত গঠন পরিবর্তিত হয় বলেই তারার বিবর্তন ঘটে বলে তিনি ব্যাখ্যা করেছিলেন।

পুরস্কার ও সম্মাননা

পুরস্কারসমূহ 
 রয়েল অ্যাস্ট্রোনমিক্যাল সোসাইটির স্বর্ণ পদক - ১৯২১
 হেনরি ড্র্যাপার পদক - ১৯২২
 ব্রুস পদক - ১৯২৫
 বেন ফ্রাংকলিন পদক, ফ্রাংকলিন ইনস্টিটিউট - ১৯৩৪

তার নামে নামাঙ্কিত 
 হেনরি নরিস রাসেল লেকচারশিপ - অ্যামেরিকান অ্যাস্ট্রোনমিক্যাল সোসাইটি
 রাসেল জ্বালামুখ - চাঁদের আগ্নেয় জ্বালামুখ।
 মঙ্গল গ্রহের একটি জ্বালামুখ
 ১৭৬২ রাসেল নামক গ্রহাণু।
 হের্টস্‌স্প্রুং-রাসেল চিত্র

বহিঃসংযোগ

জীবনী

মুদ্রিত শোকসংবাদ 
 MNRAS 118 (1958) 311
 Obs 77 (1957) 67
 PASP 69 (1957) 223

১৮৭৭-এ জন্ম
১৯৫৭-এ মৃত্যু
মার্কিন জ্যোতির্বিজ্ঞানী
ব্রুস পদক বিজয়ী
মার্কিন জ্যোতিঃপদার্থবিজ্ঞানী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
প্রিন্সটন বিশ্ববিদ্যালয়ের প্রাক্তন শিক্ষার্থী
প্রিন্সটন বিশ্ববিদ্যালয়ের শিক্ষক
রয়েল সোসাইটির বিদেশি সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ফরাসি বিজ্ঞান একাডেমির সদস্য
নিউ ইয়র্ক (অঙ্গরাজ্য)-এর বিজ্ঞানী
মার্কিন ফিলোসফিক্যাল সোসাইটির সদস্য
মোতি মসজিদ (লালকেল্লা)

মোতি মসজিদ (হিন্দি: मोटी मस्जिद, উর্দু: موٹی مسجد) মার্বেল পাথর দ্বারা নির্মিত একটি সুবৃহৎ মসজিদ। এটি ভারতের রাজধানী দিল্লির লালকেল্লা প্রাঙ্গণে অবস্থিত। মুঘল সম্রাট আওরঙ্গজেব আনুমানিক ১৬৫৯-১৬৬০ সালে এটি নির্মাণ করিয়েছিলেন।

১৬৪৫ সালে আওরঙ্গজেবের পিতা সম্রাট শাহজাহান একই নামে আরেকটি মসজিদ নির্মাণ করিয়েছিলেন বর্তমান পাকিস্তানের লাহোরে অবস্থিত লাহোর দুর্গ প্রাঙ্গণে।

গ্যালারী

তথ্যসূত্র

বহিঃসংযোগ 
 আর্কনেটে দিল্লীর মতি মসজিদের তথ্য এবং ছবি
 লাহোরের মতি মসজিদের তথ্য ও ছবি

ভারতের মসজিদ
মুঘল মসজিদ
দিল্লির মসজিদ
হান্স বেটে

হান্স আলব্রেশ্‌ট বেটে (জুলাই ২, ১৯০৬ - মার্চ ৬, ২০০৫) একজন জার্মান-মার্কিন পদার্থবিজ্ঞানী। তিনি ১৯৬৭ সালে পদার্থবিজ্ঞানে নোবেল পুরস্কার লাভ করেন। নিউক্লীয় বিক্রিয়া সম্বন্ধে বিভিন্ন তত্ত্ব প্রদান ও গবেষণা, বিশেষত তারার অভ্যন্তরে শক্তি উৎপাদন প্রক্রিয়া নির্ণয়ের জন্য তিনি এই পুরস্কার লাভ করেন।

পুরস্কার ও সম্মাননা

পুরস্কারসমূহ 
 হেনরি ড্র্যাপার পদক (১৯৪৭)
 মাক্স প্লাংক পদক (১৯৫৫)
 এডিংটন পদক - রয়েল অ্যাস্ট্রোনমিক্যাল সোসাইটি (১৯৬১)
 এনরিকো ফের্মি পুরস্কার (১৯৬১)
 রামফোর্ড পুরস্কার (১৯৬৩)
 পদার্থবিজ্ঞানে নোবেল পুরস্কার (১৯৬৭)
 লোমোনোসভ স্বর্ণ পদক (১৯৮৯)
 ওয়েরস্টেড পদক (১৯৯৩)
 ব্রুস পদক (২০০১)

তার নামে নামাঙ্কিত 
 ৩০৮২৮ বেটে নামক গ্রহাণু
 হান্স বেটে পুরস্কার - অ্যামেরিকান ফিজিক্যাল সোসাইটি
 কর্নেল বিশ্ববিদ্যালয়ের হান্স বেটে হাউস

তথ্যসূত্র

আরও দেখুন 
 বেটে সূত্র

বহিঃসংযোগ 
  (Hans Bethe, telling his life story)
 Hans Bethe  at Nobel lectures
 Hans Bethe at World of Science
 Hans Bethe  at Britannica Nobel Prizes
 Text of the Eddington Medal award speech
 Bruce Medal page 
 Three Lectures by Hans Bethe videos on Quantum Mechanics given at Cornell University in 1999.
 Obituaries
 Hans Bethe obituary from (Wikinews)
 Hans Bethe obituary from Scientific journal Nature
 Hans Bethe obituary from The Economist magazine
 Hans Bethe obituary from The Guardian Newspaper
 Hans Bethe And His Physics
 his contributions to the theory of nuclear reactions, especially his discoveries concerning the energy production in stars.
 Annotated bibliography for Hans Bethe from the Alsos Digital Library for Nuclear Issues
 Obituary by R. (Dougy) Rajaraman 

১৯০৬-এ জন্ম
২০০৫-এ মৃত্যু
মার্কিন পদার্থবিজ্ঞানী
কর্নেল বিশ্ববিদ্যালয়ের অনুষদ
এনরিকো ফের্মি পুরস্কার বিজয়ী
জার্মান পদার্থবিজ্ঞানী
ম্যানহাটন প্রকল্পের ব্যক্তিত্ব
ন্যাশনাল মেডেল অফ সাইন্স বিজয়ী
নোবেল বিজয়ী পদার্থবিজ্ঞানী
শরণার্থী
তাত্ত্বিক পদার্থবিজ্ঞানী
মিউনিখ বিশ্ববিদ্যালয়ের প্রাক্তন শিক্ষার্থী
ওয়েরস্টেড পদক বিজয়ী
কর্নেল বিশ্ববিদ্যালয়ের শিক্ষক
মাক্স প্লাংক পদক বিজয়ী
এনরিকো ফের্মি পুরস্কার প্রাপক
ভ্যানেভার বুশ অ্যাওয়ার্ড বিজয়ী
জার্মান ইহুদি বংশোদ্ভূত মার্কিন ব্যক্তি
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০শ শতাব্দীর মার্কিন পদার্থবিজ্ঞানী
মার্কিন নোবেল বিজয়ী
মার্কিন নাস্তিক
মার্কিন নিউক্লীয় পদার্থবিজ্ঞানী
আমেরিকান ফিজিক্যাল সোসাইটির বিশিষ্ট সভ্য
রয়েল সোসাইটির বিদেশি সদস্য
রুশ বিজ্ঞান অ্যাকাডেমির বিদেশী সদস্য
জার্মান নোবেল বিজয়ী
জার্মান নিউক্লীয় পদার্থবিজ্ঞানী
ইহুদি মার্কিন নাস্তিক
ইহুদি মার্কিন বিজ্ঞানী
মার্কিন ফিলোসফিক্যাল সোসাইটির সদস্য
কোয়ান্টাম পদার্থবিজ্ঞানী
টুবিঙেন বিশ্ববিদ্যালয়ের প্রাক্তন শিক্ষার্থী
মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী
কালিজিরা ধান

কালিজিরা ধান বাংলাদেশে উৎপাদিত এক ধরনের উৎকৃষ্ট মানের ধান। কালো রংয়ের এই ধানের চাল বেশ সুস্বাদু। যা থেকে উৎপন্ন চালকে ছোট বাসমতী চালও বলা হয়। এটি রান্না করার পদ্ধতিও প্রায় বাসমতি চালের মতই। এই চালের ভাত আঠালো নয়। কালিজিরা চাল বাংলাদেশের একটি ভৌগোলিক নির্দেশক পণ্য (জিআই)।

কালিজিরা চাল পোলাও রান্নায় ব্যবহার করা হয়। এই চালের ভাতে বেশ সুগন্ধ রয়েছে। কালিজিরা, সরু, কাশিয়াবিন্নি, বেগুনবিচি, জামাইভোগ, দাদখানি প্রভৃতি চিকন চাল দিয়ে তৈরি হয় পোলাও, বিরিয়ানি, খিচুড়ি, খির-পায়েস, ফিরনি ও জর্দা। নতুন অতিথিদের এসব চিকন চালের তৈরী খাবার দিয়ে আপ্যায়ন করা গ্রাম বাঙলার প্রাচীন রীতি।

তথ্যসূত্র 

ধানের জাত
বাংলাদেশের ভৌগোলিক নির্দেশক পণ্য
বাংলাদেশে উদ্ভূত ফসল
শহীদ জিয়াউর রহমান মেডিকেল কলেজ

শহীদ জিয়াউর রহমান মেডিকেল কলেজ বাংলাদেশের একটি সরকারি মেডিকেল কলেজ। এটি বগুড়া শহরে অবস্থিত। এটি রাজশাহী বিশ্ববিদ‍্যালয়ের অধিভুক্ত একটি শিক্ষাপ্রতিষ্ঠান। প্রতিষ্ঠানটি ১৯৯২ সালে প্রতিষ্ঠিত হয়।

কলেজ পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।

অবস্থান 
ঢাকা-রংপুর মহাসড়কের পাশে অবস্থিত। এর ঠিক সামনেই উত্তরবঙ্গের প্রথম ও বিখ্যাত চার তারকা হোটেল নাজ গার্ডেন অবস্থিত।

ইতিহাস 
এই কলেজ ১৯৯২ সালে প্রতিষ্ঠিত হয়। শুরুর দিকে বগুড়ার মোহাম্মদ আলী হাসপাতালে এর অস্থায়ী ক্যাম্পাস ছিল। পরবর্তীতে ২০০৬ সালের ৩১ আগস্ট সিলিমপুরে কলেজটির স্থায়ী ক্যাম্পাস এর যাত্রা শুরু হয়। বাংলাদেশের সাবেক রাষ্ট্রপতি শহীদ জিয়াউর রহমান এর নামে এই কলেজটির নামকরণ করা হয়েছে। শুরুতে কলেজটি আসন সংখ্যা ৫০ টি থাকলেও ২০০৫ সাল থেকে তা ১৫০ এ উন্নীত হয়। বর্তমানে তথা ২০২৪ সালে এসে আসন সংখ্যা ২০০ টি

২০০৬ সালে ৫০০ শয্যা বিশিষ্ট হাসপাতালে উন্নত করা হয়েছিল। ২০১৯ সালের ১৮ সেপ্টেম্বর সরকার এটিকে ১২০০ শয্যা বিশিষ্ট হাসপাতালে উন্নত করেছিল।

অবকাঠামো 
প্রাক-ক্লিনিকাল এবং প্যারা-ক্লিনিকাল বিভাগগুলো কলেজ ভবনে এবং ক্লিনিকাল বিভাগগুলো হাসপাতাল ভবনে রয়েছে। কলেজ প্রাঙ্গণে গ্যালারী ১, ২, ৩, ৪, টিউটোরিয়াল কক্ষ, ব্যবচ্ছেদ কক্ষ, ব্যবহারিক শ্রেণীকক্ষ, পরীক্ষাগার, জাদুঘর, মেডিকেল শিক্ষা শাখা রয়েছে। কলেজ ভবনে মেডিকেল দক্ষতা কেন্দ্র, ময়না তদন্তের মর্গ, সেমিনার কক্ষ, গ্রন্থাগার(শীতাতপ নিয়ন্ত্রিত), কম্পিউটার ল্যাব রয়েছে।

শিক্ষার্থীদের জন্য রয়েছে ছেলেদের ২ টি হল, মেয়েদের ২ টি হল, একটি বড় খেলার মাঠ, একটি ভলিবল কোর্ট, ব্যাডমিন্টন কোর্ট, একটি কেন্দ্রীয় মসজিদ এবং একটি ক্যান্টিন রয়েছে।

অন্তর্ভুক্তি ও প্রশাসন 
শহীদ জিয়াউর রহমান মেডিকেল কলেজ রাজশাহী বিশ্ববিদ্যালয়ের একটি অধিভুক্ত কলেজ। শিক্ষার্থীরা পঞ্চম বছর মেয়াদী কোর্স শেষ করে এবং চূড়ান্ত এমবিবিএস পরীক্ষায় উত্তীর্ণ হয়ে রাজশাহী বিশ্ববিদ্যালয় থেকে এমবিবিএস ডিগ্রি অর্জন করে। প্রফেশনাল পরীক্ষাগুলো বিশ্ববিদ্যালয়ের অধীনে নেওয়া হয় এবং ফলাফল দেওয়া হয়। অভ্যন্তরীণ পরীক্ষাগুলো যেমনঃ কার্ড সম্পূর্ণতা, টার্ম শেষ এবং নিয়মিত মূল্যায়ন নিয়মিত বিরতিতে নেওয়া হয়।

তথ্যসূত্র

বহিঃসংযোগ 
 দাপ্তরিক ওয়েবসাইট
 বাংলাপিডিয়ায় শহীদ জিয়াউর রহমান মেডিকেল কলেজ
 জাতীয় তথ্য বাতায়নে

বাংলাদেশের সরকারি মেডিকেল কলেজ
বগুড়া জেলার মহাবিদ্যালয়
রাজশাহী বিশ্ববিদ্যালয়ের অধিভুক্ত শিক্ষাপ্রতিষ্ঠান
১৯৯২-এ প্রতিষ্ঠিত শিক্ষাপ্রতিষ্ঠান
বাংলাদেশের হাসপাতাল
১৯৯২-এ বাংলাদেশে প্রতিষ্ঠিত
রাজশাহী মেডিকেল বিশ্ববিদ্যালয়ের অধিভুক্ত শিক্ষাপ্রতিষ্ঠান
জিয়াউর রহমানের স্মারক
দি ইউনিভার্স (টিভি সিরিজ)

দ্য ইউনিভার্স ২০০৭ সালে দ্য হিস্টরি চ্যানেলে প্রদর্শিত একটি বিজ্ঞান টেলিভিশন ধারাবাহিক। মহাবিশ্বের উৎপত্তি, গঠন, বর্তমান অবস্থা এবং এ সম্বন্ধনীয় জ্যোতির্বৈজ্ঞানিক ও বিশ্বতত্ত্বমূলক তত্ত্ব নিয়ে তৈরি এই ধারাবাহিকটি এখনও সম্প্রচারিত হচ্ছে। প্রথম মৌসুমে মোট ১৪টি পর্ব দেখানো হয়েছে যার মধ্যে ১৪তম তথা শেষটি প্রচারিত হয় ২০০৭ সালের ৪ সেপ্টেম্বর। ২৭ নভেম্বর থেকে দ্বিতীয় মৌসুম শুরু হয়েছে যাতে মোট ১৮টি পর্ব প্রদর্শিত হবে।

পর্বসমূহের তালিকা ও বিষয়বস্তু

প্রথম মৌসুম 
 সিক্রেট্‌স অফ দ্য সান (সূর্যের রহস্য) - 
 মার্স: দ্য রেড প্ল্যানেট (মঙ্গল: লাল গ্রহ) - 
 দ্য এন্ড অফ দ্য আর্থ: ডিপ স্পেস থ্রেট্‌স টু আওয়ার প্ল্যানেট (পৃথিবীর সমাপ্তি: আমাদের গ্রহের প্রতি গভীর মহাকাশের হুমকি) - 
 জুপিটার: দ্য জায়ান্ট প্ল্যানেট (বৃহস্পতি: দানব গ্রহ) - 
 দ্য মুন (চাঁদ) - 
 স্পেসশিপ আর্থ (নভোযান পৃথিবী) - 
 মার্কারি অ্যান্ড ভেনাস (বুধ এবং শুক্র গ্রহ) - 
 স্য্যাটার্ন: লর্ড অফ দ্য রিংস (শনি: বলয়ের রাজা) - 
 এলিয়েন গ্যালাক্সিজ (ভিনদেশী ছায়াপথ) - 
 লাইফ অ্যান্ড ডেথ অফ আ স্টার (একটি তারার জীবন ও মৃত্যু) - 
 দ্য আউটার প্ল্যানেট্‌স (বহিঃস্থ গ্রহসমূহ) - 
 দ্য মোস্ট ডেঞ্জারাস প্লেস ইন দ্য ইউনিভার্স (মহাবিশ্বের সবচেয়ে বিপজ্জনক স্থান) - 
 সার্চ ফর ইটি (বহির্জাগতিকের সন্ধানে) - 
 বিয়ান্ড দ্য বিগ ব্যাং (মহা বিস্ফোরণ ছাড়িয়ে) -

দ্বিতীয় মৌসুম 
 এলিয়েন প্ল্যানেট্‌স (ভিনদেশী গ্রহ) - 
 কসমিক হোল্‌স (মহাজাগতিক বিবর) - মহাবিশ্বের তিনটি বিবর নিয়ে এটি নির্মিত হয়েছে। বিবর তিনটি হল উষ্ণ বিবর, শ্বেত বিবর এবং কৃষ্ণ বিবর। উষ্ণ বিবর দ্বারা সময় এবং দীর্ঘ স্থান পরিভ্রমণ এবং অতীত ও ভবিষ্যতে যাওয়ার বিষয়টি ব্যাখ্যা করা হয়েছে। বিগ ব্যাং নিজেই যে একটি শ্বেত বিবর হতে পারে তাও প্রদর্শিত হয়েছে। আর সবচেয়ে বিস্তৃত বর্ণনা দেয়া হয়েছে কৃষ্ণ বিবরের। সাবওয়ে রেললাইন, ঝর্ণা ইত্যাদি স্থুল উদাহরণের মাধ্যমে বিষয়বস্তু পরিষ্কার করা হয়েছে। বিখ্যাত বিজ্ঞান কল্পকাহিনী লেখক গ্রেগরি বেনফোর্ড এতে ব্যাখ্যা দানকারী হিসেবে উপস্থিত ছিলেন।
 মিস্টারিস অফ দ্য মুন (চাঁদের রহস্য) - 
 দ্য মিল্কি ওয়ে (আকাশগঙ্গা) -
 এলিয়েন মুন্‌স (ভিনদেশী চাঁদসমূহ) - 
 ডার্ক ম্যাটার (গুপ্ত বস্তু) - 
 অ্যাস্ট্রোবায়োলজি (জ্যোতির্জীববিজ্ঞান) - 
 স্পেস ট্রাভেল (মহাকাশ ভ্রমণ) - 
 সুপারনোভাস (অতিনবতারাসমূহ) - 
 কনস্টেলেশন্‌স (তারামণ্ডলসমূহ) - 
 আনএক্সপ্লেইন্ড মিস্টারিস (ব্যাখ্যতীত রহস্যসমূহ) - 
 দ্য এন্ড অফ অ্যান এরা: হোয়াট দ্য ইউনিভার্স হ্যাস টু ডু উইথ ২০১২ (একটি যুগের অবসান: ২০১২ সালের মধ্যে মহাবিশ্বের কতটুকু জানা যাবে)
 মেটিওর্‌স অ্যান্ড কমেট্‌স (উল্কা ও ধূমকেতু) - 
 ফিউচার প্ল্যানেট্‌স (ভবিষ্যৎ গ্রহসমূহ) - 
 দ্য ফোর বিগ মুন্‌স অফ জুপিটার: আইও, ক্যালিস্টো, ইউরোপা অ্যান্ড গ্যানিমেড (বৃহস্পতির চারটি বৃহৎ চাঁদ) - 
 নেবুলাস (নীহারিকাসমূহ) - 
 দ্য নাইন্‌থ প্ল্যানেট (নবম গ্রহ) - 
 নিউ ইউনিভার্সেস ডিসকাভার্ড (নতুন মহাবিশ্বসমূহের আবিষ্কার) -

বহিঃসংযোগ 
 দ্য ইউনিভার্স - হিস্টরি চ্যানেলে আনুষ্ঠানিক ওয়েবসাইট।
 অনলাইন স্টোর - যেখানে পর্বসমূহের তালিকা এবং বিক্রি সংক্রান্ত তথ্য পাওয়া যাবে।

হিস্টরি চ্যানেলের অনুষ্ঠান
প্রামাণ্য টেলিভিশন ধারাবাহিক‎
ইংরেজি ভাষার টেলিভিশন অনুষ্ঠান